cyanic-selkie/wikianc huggingface dataset:
Bonn
Bonn er ein by i Tyskland og delstaten Nordrhein-Westfalen. Han har om lag 315 000 innbyggjarar, og er av dei 20 største byane i landet, og ligg om lag 20 km sør for Köln ved elva Rhinen. Han var hovudstad i Vest-Tyskland frå 1949 til 1990 og var det offisielle sete til regjeringa fram til 1999. I frå 1998 vart mange nasjonale institusjonar flytta frå Bonn til Berlin. Begge husa til det tyske nasjonalparlamentet, Bundestag og Bundesrat, vart flytta i lag med kanslarkontoret og bustaden til Bundespräsidenten. Bonn er likevel framleis eit senter for politikk og administrasjon. Om lag halvparten av dei statlege departementa og statsstillingane vart verande igjen i Bonn. Som følgje av dette har Bonn i dag tittelen Bundesstadt (Forbundsby). Bonn har utvikla seg til eit senter for internasjonalt samarbeid, særleg innan miljø og berekraftig utvikling. I tillegg husar byen fleire internasjonale organisasjonar og institusjonar, mellom anna 12 institusjonar frå SN. Av desse finn ein United Nations Framework Convention on Climate Change (UNFCCC) og United Nations Convention to Combat Desertification (UNCCD). Bonn er òg sete for fleire av dei største selskapa i Tyskland, hovudsakleg innanfor telekommunikasjon og logistikk. Frå 1597 til 1794 var byen residens for erkebiskopen av Köln.
Hidropark
Hydropark (ukrainsk Гідропарк) er eit parkområde ved Dnepr i Kiev i Ukraina.
Det vart skapt som eit underhaldningsområde for hovudsakleg vassaktivitetar med strender, båtliv og vassport. Det ligg på to øyar i Dnepr med brusamband over til fastlandet.
Saum (fleirtyding)
Saum kan visa til:
Fylkesveg 263 i Hordaland
Fylkesveg 263 i Hordaland går mellom Vetrlidsalmenningen og Nygaten i Bergen kommune. Vegen har ei lengd på 3,1 km. Vegen startar like ved Bryggen og Kjøttbasaren i Bergen. Kong Oscars Gate utgjer ein del av vegen.
227 Philosophia
227 Philosophia er ein stor hovudbelteasteroide.
Han blei oppdaga av P.P. Henry 12. august 1882 i Paris og namnsett etter filosofi.
Syvde
Syvde er ein tidlegare sjølvstendig kommune i Møre og Romsdal fylke, frå 1837 del av Vanylven formannskapsdistrikt.
1. februar 1918 vart Syvde skild ut som eigen kommune med 1 260 innbyggarar. Syvde er også namnet på ei av bygdene i Vanylven kommune. Bygda ligg inst i Syvdsfjorden. Frå Syvdsbotnen går det to dalføre; Nordalen og Sørdalen. Fjorden er ein typisk vestlandsfjord med bratte skråninger og relativt høge fjell.
1. januar 1964 vart Syvde og Vanylven kommunar saman med Rovdestranda frå Rovde kommune slått saman til den nye Vanylven kommune. Syvde hadde ved samanslåinga 1 458 innbyggarar.
Folketalsutvikling
Folketalsutvikling for gamle Syvde kommune frå 1918 til 1964:
Hans E. Kinck
Hans Ernst Kinck var ein norsk forfattar, dramatikar og filolog. Han skreiv romanar, drama og essay, men er mest kjend for novellene sine. Den vitskaplege avhandlinga om sagakultur og balladekultur frå 1890 kastar ljos over sider av forfattarskapen. Ho vart trykt postumt i det litterære tidsskriftet Edda i 1932.
Dikting
Hans E. Kinck er rekna som Nordens største novellist. Den novella som dei fleste kjenner, er «Hvidsymre i utslåtten» frå Flaggermusvinger 1895. Typisk for samlinga er ein fortetta, syngjande poetisk prosa som var noko heilt nytt i norsk dikting. Det skifter mellom det ville og det milde, mellom tragedie og skir lyrikk.
Den siste novellesamlinga hans, Foraaret i Mikropolis, kom ut posthumt i 1926. Den inneheld mellom anna den store kulturhistoriske og folkepsykologiske novella Mot ballade med emne frå høgmiddelalderen i Noreg. Mot ballade er eit meisterverk i sitt slag.
Kinck hentar stoffet sitt frå mange ulike miljø, ikkje berre frå bygde- og bymiljø i Noreg, men t.d. og frå Italia i samtid og fortid.
Kinck og ettertida
Jamvel om Hans E. Kinck var ein av dei største diktarane i Noreg, både med omsyn til kvalitet og kvantitet, har han lenge vore ein diktar for dei få. Han er obligatorisk pensum i litteratur på universitet og høgskular.
Friedrichshafen
Friedrichshafen er ein by i Tyskland i delstaten Baden-Württemberg med om lag 57 000 innbyggjarar. Byen høyrer til landkreisen Bodenseekreis og ligg på nordsida av Bodensjøen nær grensa til Sveits og Austerrike. Friedrichshafen er mest kjend som heimstaden til luftskipprodusenten ZLT Zeppelin Luftschifftechnik GmbH, no med namnet ZLT Zeppelin Luftschifftechnik GmbH & Co KG, og Dornier Flugzeugwerke, i tillegg til ZF Friedrichshafen AG, som lagar transmisjonssystem. Grev Ferdinand von Zeppelin, som var fødd i Konstanz, bygde opphavleg luftskip i ein flytande monteringshall på innsjøen.
Hans E. Kinck
Kinck og ettertida
Fleire kunstnarar har laga illustrasjonar til Kincks ditkting, t.d. Nikolai Astrup og Torbjørn Egner og Olav Bjørgum.
Friedrichshafen
Ved breidda av innsjøen ligg det i dag eit stort Zeppelin-museum. Dei siste åra har ein laga små Zeppelinarar med bruk av moderne teknologi (Zeppelin NT) og desse kan ta turistar med på rundturar.
Hans E. Kinck
Kinck og ettertida
Kinck har og inspirert komponistar som Ludvig Irgens Jensen og Eivind Groven.
Bilethoggaren Gunnar Janson har laga det kraftfulle Kinckhovudet som er reist i bronse utanfor Deichmanske bibliotek i Oslo. Ein kopi er i seinare år reist i Strandebarm sentrum i Hardanger.
Kinck-kjennaren, skodespelaren og instruktøren Torleif Kippersund har lese inn ei lydbok (to CD-ar) som inneheld ei rekkje Kinck-noveller. Dei musikalske illustrasjonane er ved Wolfgang Plagge og Øyonn Groven Myhren (song).Jfr. http://www.korinor.no/varer.php?vgrid=179
Institusjonsteater i Oslo og Bergen har framført skodespela «Agilulf den vise», «Den sidste Gjæst» og «Driftekaren» i nedkorta versjonar. I det sistnemnde spela Alfred Maurstad hovudrolla.
Kyriáki
Kyriáki (gresk Κυριάκι) er ein landsby og ein tidlegare kommune i periferieininga Viotía i Sentral-Hellas i Hellas. Kyriáki inngår frå 2011 som ei kommunaleining i kommunen Livadiá.
Hans E. Kinck
Kinck og ettertida
Suttungteateret på Tangen ved Mjøsa har framført mest alle Kincks drama uforkorta; for det mest som heildagsførestellingar. NRK TV har opptak av «Den sidste Gjæst». «Driftekaren» er framført to gonger i to ulike oppsetjingar med års mellomrom. Båe gonger med Torleif Kippersund i hovudrolla. Han hadde og hovudrolla i «Den sidste Gjæst». Framsyningane har vekt åtgaum, og vart melde også i aviser i hovudstaden.
Kyriáki
Ved folketeljinga i 2011 hadde kommunaleininga Kyriáki 2 298 innbyggjarar, medan tettstaden med same namn hadde 2 185 innbyggjarar.
Hans E. Kinck
Kinck og ettertida
I seinare år er heile forfattarskapen utkomen samla på Aschehoug forlag, ordna etter sjanger (noveller, romanar, drama, essay) med innleiingar av professor i litteratur ved Universitetet i Oslo Edvard Beyer. Han er den som, samla sett, har skrive mest og best om Kinck.
Kvar sommar er det Kinck-dagar i Strandebarm knytt til heimen hans der han voks opp frå han var 11 år gamal. Han hadde ei hytte på Austlandet. Den står no på Maihaugen på Lillehammer.
Amy Grant
Amy Lee Grant er ein USA-amerikansk artist. Ho er best kjend for å ha produsert mykje kristen pop og gospelmusikk.
Biografi
Amy Grant vart fødd i Augusta i delstaten Georgia, men flytte til Nashville i Tennessee i barndommen. Ho gav ut sitt debutalbum i 1977 på Word Records; det fekk tittelen Amy Grant. Oppfylgjaralbumet My Father's Eyes kom allereie året etter. På sleppefesten til andrealbumet møtte ho musikaren Gary Chapman som ho innleidde eit musikalsk samarbeid med og seinare gifte seg med. Amy Grant heldt fram som ein produktiv artist også i løpet av 1980-åra. Ho fekk sin fyrste Grammy-pris i 1982.
Amy Grant har så langt gjeve ut 17 studioalbum, blant dei fleire joleplater. Fram til i dag har ho vunne 6 Grammy-prisar, fått talrike andre prisar og nominasjonar og selt over 30 millionar plater på verdsbasis. Amy Grant har tre born med Gary Chapman, men dei to er i dag skilde. Ho er no gift med musikaren Vince Gill.
Elvis Sings Flaming Star
Singer Presents Elvis Synging Flaming Star and Others er det 33. albumet til Elvis Presley. Det vart gjeve ut av RCA Records i stereo, PRS 279, i oktober 1968. Albumet var tilgjengeleg i fem månader i eit få utvalde butikkjeder med produkt frå Singer symaskinselskap som eit marknadsføringstriks i samband med det komande fjernsynsprogrammet som gjekk på NBC den jula. Singer var sponsor for programmet. Det vart gjeve ut på ny for normalt sal som Elvis Sings Flaming Star i mars 1969, og vart det første billigalbumet til Elvis Presley på RCA Camden. 1969-utgåva nådde 96. plassen på Billboard 200-lista. Det selde til gullplate i USA 15. juli 1999, og platina den 6. januar 2004.
Innhald
Alle songane på albumet var henta frå innspelinga for filmar Presley hadde spelt i, med unntak av «Tiger Man» frå julespesialen til Presley. Innspelinga av Chuck Berry sin «Too Much Monkey Business» var ein oppvarming til innspelinga av filmsongar til Stay Away, Joe. Utanom «Flaming Star», som var tittelsongen til Presley-filmen med same namn som hadde kome ut på Elvis by Request i februar 1961, var ingen av songane gjevne ut tidlegare.
«Texas»-medleyen og «All I Needed Was the Rain» var høvesvis med i filmane Viva Las Vegas (1964) og Stay Away, Joe (1967), medan «Wonderful World» vart nytta i opninga av Live a Little, Love a Little (1968). «Flaming Star» var berre ein av to songar som vart spelt inn i filmen. Konsertversjonen av «Tiger Man» vart opphavleg ikkje nytta i NBC-programmet, men erstatta «Blue Christmas» for reprisen av sendinga sommaren 1969. Dette var det første konsertopptaket til Elvis som vart gjeve ut kommersielt. Dei andre songane på albumet vart ikkje nytta i filmane dei vart spelte inn for.
Sidan albumet oppnådde ein viss suksess då det kom ut på ny i 1969, valde RCA å fortsettje å gje billigversjonar av Presley-musikk på etiketten Camden fram til 1972. Desse platene var gjerne kortare enn vanleg, med unytta filmmusikkinnspelingar og andre rekkefølgje på songane enn originalalbuma. Dette albumet vart gjeve ut på ny i 1975 på Pickwick Records, og igjen på CD av Sony Music Entertainment i 2006.
Tris Imboden
Gregory Tristan «Tris» Imboden er ein USA-amerikansk trommeslagar, mest kjend som trommis i musikkgruppa Chicago.
Imboden har òg spelt med artistar som Neil Diamond, Kenny Loggins, Firefall, Richard Marx, Steve Vai, Roger Daltrey og Crosby, Stills & Nash. Som turnémusikar har han spelt med Kenny Loggins, Al Jarreau, Chaka Khan, Firefall, Cock Robin, Michael McDonald, Los Lobotomys og andre.
1905
1905 (romartal MCMV) var eit normalår som byrja på ein sindag i den gregorianske kalenderen og eit normalår som byrja på ein laurdag i den julianske kalenderen.
Nobelprisar
1901 – 1950
Norsk kunstnerleksikon
Norsk kunstnerleksikon er eit vitskapleg leksikon over biletkunstnarar, arkitektar og kunsthandverkarar i Noreg. Leksikonet blei gjeve ut på papir av Universitetsforlaget; det redaksjonelle ansvaret hadde Nasjonalgalleriet med underavdeling hjå Riksantikvaren. Verket kom ut i fire bind; bind éin i 1982, bind to i 1983 og bind tre og fire kom ut i 1986. Verket tilhøyrer no Nasjonalgalleriet. Ei digital utgåve av bind éin og to er publisert på nett av foreininga Store norske leksikon.
Innhald
Målet har vore å gje ut eit fullstendig leksikon over norske kunstnarar frå reformasjonen fram til utgjevinga. Leksikonet omfattar målarar, bilethoggarar, grafikere og teiknarar. Folkekunst er representert med rosemålarar og treskjerarar. Frå eldre tid er bilethoggarar og gullsmedar tekne med, og frå nyare tid arkitektar, kunsthandverkarar, tekstilkunstnarar og eit utval interiørarkitektar og designerar.
Digitalisering
På 1990-talet blei leksikoninnhaldet omforma til SGML-standardisert format med tanke på framtidig digital tilgjengeleggjering. Dette arbeidet blei ikkje sluttført. I 2007 samla Nasjonalmuseet for kunst, arkitektur og design saman alt eksisterande filmateriale og starta eit prosjekt for å publisera ein nettversjon av leksikonet. Dåverande ABM-utvikling (no Norsk kulturråd) gjekk inn som samarbeidspartnar for prosjektet. Nettpubliseringa byrja i oktober 2013 på plattforma til Store norske leksikon AS med bind 1 og 2 (A-M).
I løpet av 2012 blei Norsk kunstnarleksikon skanna og gjort digitalt tilgjengeleg gjennom nettstaden til Nasjonalbiblioteket. Bøkene blei publiserte som bidtefiler der, men teksten er søkbar gjennom den interne søkemotoren til Nasjonalbiblioteket.
Bolsjoj Jugan
Bolsjoj Jugan (russisk Большой Юга́н) er ei elv søraust i Khanty-Mansia i Russland og ei av sideelvane til Ob frå venstre. Elva er 1063 km lang og har eit nedslagsfelt på.
Elva oppstår i Vasiuganja-myrene og renn gjennom våtmarksområde på Den vestsibirske sletta. Ho har mange sideelvar og den største av desse er Malyj Jugan. Det finst om lag 8000 innsjøar i tilsigsområdet hennar med eit samla areal på 545 km². Bolsjoj Jugan er islagd frå oktober til tidleg i mai.
Dalsfjord
Dalsfjord er ein tidlegare sjølvstendig kommune i Møre og Romsdal, opphavleg ein del av Volda kommune. Geografisk er Dalsfjorden ein arm av Voldsfjorden.
Dalsfjord blei frådelt frå Volda som eigen kommune 1. juli 1924. Kommunen hadde ved etableringa 960 innbyggarar.
1. januar 1964 blei Dalsfjord igjen slått saman med Volda til den nye Volda kommune. Dalsfjord sitt innbyggartal hadde på dette tidspunktet auka til 1151.
På austsida av fjorden har ein i retning innover: Kornberg, Nautvik og Dale. Inst i fjorden ligg Steinsvik. På vestsida av fjorden i retning utover har ein: Åmelfot, Inselset, Aksnes, Løvik, Holen, Lisjemyra, Dravlaus, Lauvstad og Velsvik.
Folketalsutvikling
Folketalsutvikling for gamle Dalsfjord kommune frå 1924 til 1964:
Skjoldungane
Skjoldungane er namnet på den førande danske kongeætta i norrøn tid. Dei hadde ein kultstad i Lejre.
Skjoldungane rekna seg som ætlingar av kong Skjold og Gjevjon. Snorre skriv at Skjold var son av Odin, medan andre kjelder fortel at Skjold var son av ein Sceaf (kornnek). Sceaf var komen over havet i eit skip som spedbarn, og teken til konge over danene. Denne attgjevinga er kjend frå fleire gamalengelske kjelder, og finst såvidt nemnt i Snorra-edda. I England vart Skjold kalla Scyld.
Skjoldungasaga finst berre i fragment, og mykje er skrive av på latin. Av namn i kongelista finn ein mellom anna Frode eller fred-Frode, fleire ved namn Halvdan, og dessutan Roar og Helge. Mykje tyder på ei tett tilknyting til Frøy, og nære band til Ynglingeætta, som det er sagt skjoldungkongane ofte var i trette med.
Skjoldungane eller Scyldingas på gamal engelsk er framståande i Béowulf. Mykje tyder på at kongane i Mercia rekna seg som ætlingar av desse kongane, mest truleg gjennom Ingjald Frodeson, bror av Halvdan, og farbror til Roar og Helge.
Wilczekøya
Wilczekøya (russisk Остров Вильчека; Ostrov Viltsjeka) er ei øy søraust i Frans Josefs land i Russland.
Historie
Wilczekøya var den første øya i Frans Josefs land som den austerriksk-ungarske polekspedisjonen gjekk i land på 1. november 1873. Det vart grave ei grav på land for Otto Krisch som døydde på veg dit, og ein varde vart reist med ei melding i ein boks som opplyste om den nye oppdaginga.
5. august 1991 nådde det tyske skipet «Dagmar Aaen» med Arved Fuchs Wilczekøya og Fuchs fann boksen med meldinga i steinvarden, men skrifta var ikkje mogeleg å lese. Dokumentet vart ført til kriminalpolitiet i Wiesbaden. Der skrifta vart tyda og det vart stadfesta at det var ei melding frå polfararane Julius Payer og Karl Weyprecht. Dokumentet er i dag i Deutsches Schiffahrtsmuseum i Bremerhaven.
Wilczekøya må ikkje forvekslast med den mykje større Wilczek Land som ligg i same øygruppe., begge kalla opp etter den austerriksk-ungarske grev Johann Nepomuk Wilczek. Grev Wilczek finansierte det meste av den austerriksk-ungarske nordpolekspedisjonen til Frans Josefs land.
Lamontøya
12 km sør for Wilczekøya ligg Lamontøya (russisk остров Ламон) 79° 48' N; 58° 40' E. Dette er ei lita dobbeløy, som berre er 1,3 km lang. Lamontøya er den sørlegaste øy i Frans Josefs land og vert på enkelte kart kalla Lamonøya. Øya vart kalla opp etter den skotske polfararen Sir James Lamont.
Semb Hovedgård
Garden ligg ved riksveg 19, rundt 3 km sørvest for Horten sentrum. Hovudbygningen blei bygd i 1910 med Herman Backer som arkitekt.
Garden blei utvida då industrigründeren Sam Eyde kjøpte han saman med fleire naboeigedomar i 1916.
I 1990 blei Borre Golfbane etablert på eigedomen. I tillegg blei garden pussa opp og det blei bygd stutteri og nytt tennisanlegg.
228 Agathe
228 Agathe er ein liten hovudbelteasteroide.
Vatinskij Jegan
Vatinskij Jegan (russisk Ватинский Еган) er ei elv på Den vestsibirske sletta i Khanty-Mansia i Russland og ei av sideelvane til Ob frå høgre. Elva er 593 km lang og har eit nedslagsfelt på.
Kjelda hennar er på sørsida av Aganskogo Uvala og ho renn gjennom myrlendt taiga. Det meste av vasstilførselen hennar er snøsmelting.
Det finst store førekomstar av olje og gass i nedslagsfeltet til Vatinskij Jegan.
CBS
CBS Broadcasting Inc. eller CBS (forkorting av det tidlegare namnet Columbia Broadcasting System) er eit av dei fire største kringkastingsselskapa i USA. Det er eit nettverk av fjernsyns- og radiokanalar som tilhøyrer CBS Entertainment Group i Paramount Global. CBS har hovudkvarter i CBS Building i New York by.
Aleksandr Ivanov
Aleksandr Andrejevitsj Ivanov var ein russisk  kunstmålar, som først og fremst skapte seg eit namn som historiemålar og som målar av bibelske tema samt landskapsmålar. Han vart fødd i St. Petersburg og døydde same staden.
Yngre år
Oppvaksen i ein kunstnarfamilie fekk han allereie 11 år gammal plass ved St. Petersburgs kunstakademi. Her var han elev med far sin, Andrej Ivanov. Faren var professor i måleri og såg tidleg sonen sitt talent og søkte å fremje det. For teikningane sine mottok Aleksandr allereie under utdanninga to sølvmedaljar.
I 1824 vart Ivanov tildelt ein gullmedalje for biletet Priamos byr Akilles liket av Hektor (Приам испрашивает у Ахиллеса труп Гектора). Tre år seinare vart han for verket Josef tyder draumen i fengslet (Иосиф в темнице истолковывает сны царедворцам фараона) enno ein gullmedalje til del.
Roma
Etter å ha avslutta utdanninga si mottok Ivanov eit stipend som gjorde det mogleg for han å reise utanlands. Han fór då til Roma via Dresden. Den største delen av si levetid skulle han kome til å ha tilhald i Roma. Med han var der slutta han vennskap med landsmannen, forfattaren Nikolaj Gogol. I Roma låg Ivanov under sterk påverknad av nasarenarane. Her var det elles han laga sin versjon av ei greske myte, med sitt måleri Bellerofon gjev seg i veg til Kimæren (Беллерофонт отправляется в поход против Химеры).
I tida mellom 1837 og 1857 arbeidde han på måleriet som skulle verte hans hovudverk, Kristus syner seg for folket (Явление Христа народу). Kunstverket er halde i ein nyklassisistisk stil. Til grunn for dette måleriet laga han om lag 300 skisser og detaljteikningar, mange av desse vert i seg sjølve rekna for å vere små meisterverk.
Avslutning
I år 1857 vende Ivanov tilbake til Russland. Han døydde av kolera.
Ivanov sine verk er for størstedelen å sjå i Tretjakovgalleriet og i Russlands Museum.
Voldsfjorden
Voldsfjorden eller Voldafjorden er ein fjordarm av Rovdefjorden i Volda kommune på Sunnmøre. Fjorden er om lag 18 km lang og inn til botnen av Austefjorden er han 29 km.
Fjorden har innløp i nord mellom Risneset i vest og Bjerkneset i aust. Litt inn i fjorden ligg Lauvstad på vestsida av fjorden. Frå her går det ferje over til sjølve Volda på austsida litt lenger inn i fjorden. Sør for Lauvstad går fjordarmen Dalsfjorden rett sørover. Frå Volda går det vidare ferje til Folkestad. Litt sør for Volda og Folkestad deler fjorden seg i to. Mot sørvest går Kilsfjorden, medan Austefjorden held fram austover.
Voldsfjorden er den djupaste av alle fjordane på Sunnmøre. Største djupna er 697 m, utanfor Voldshammaren.
Høgskolen i Molde
Høgskolen i Molde, vitenskapelig høgskole i logistikk (HiMolde) blei godkjend som vitskapleg høgskule i logistikk 1. januar 2010. Den blei etablert som statleg høgskule 1. august 1994. Høgskolen i Molde var resultatet av at Distriktshøgskolen i Molde og Sykepleierhøgskolen i Molde blei slått saman som ein del av Høgskulereforma i 1994. I dag har Høgskulen vel omkring 2400 studentar og 170 tilsette.
Den opphavlege distriktshøgskulen blei oppretta i 1969, som ein av dei tre første i landet med studiar innan EDB og økonomi. Høgskulen tilbyr fag- og profesjonsstudiar innan helse- og sosialfag, økonomi, idrettsleiing, informatikk og samfunnsfag. Skulen er kanskje mest kjend for studia innan transportøkonomi og logistikk. Desse kan takast i varierande lengder frå halvårseiningar til bachelorgrader, mastergrader og somme doktorgradstudiar, samt ei rekkje kurs-, etter- og vidareutdanningar.
Innan transportøkonomi og logistikk er skulen nasjonalt knutepunkt for forsking og utdanning. Høgskulen er den einaste utdanningsinstitusjonen i Noreg som tildeler doktorgrad i logistikk, ein rett den oppnådde i 2003. Høgskulen har ein samarbeidsavtale med Transportøkonomisk institutt blant anna for å fremje samarbeid om forsking gjennom forskarutveksling, bistillingar, doktorgradsutdanning, felles prosjekt mv, samt å fremje samarbeid om undervising og formidling retta mot samferdslesektoren.
Høgskulen tilbyr også utdanning opp til mastergradsnivå i informatikk, helsefag og samfunnsfag, og opp til bachelorgrad i jus, idrettsleiing og økonomi og administrasjon.
Dei to avdelingane ved Høgskolen i Molde er:
Høgskulen er svært internasjonalt orientert, og har mellom anna ein eigen seksjon av Erasmus Student Network. Skulen har ein stor andel av utanlandske studentar på mastergrads- og doktorgradsnivå i logistikk. Studentane ved høgskulen får også tilbod om å ta delar av den ordinære utdanninga i utlandet, blant anna gjennom ei rekkje bilaterale utvekslingsavtalar med utanlandske samarbeidsinstitusjonar i Europa, USA, Canada, Australia og Sør-Afrika. Høgskulen har også ein samarbeidsinstitusjon i Kina.
Høgskolen i Molde blei akkreditert som vitskapleg høgskole (innan fagområdet logistikk) av NOKUT 1. januar 2010.
Høgskolen i Molde var den første norske utdanningsinstitusjonen i Second Life. Den virtuelle campusen heter Kamimo og er ei plattform for e-læring.
Cora Sandel
Sara Cecilia Görvell Fabricius, kjend som Cora Sandel, var ein norsk forfattar og kunstmålar.
Livssoge
Ho vart fødd i Kristiania (Oslo). Familien flytta til Tromsø då ho var 12 og ho voks opp der. Ho budde både i Bankgata 3 og Storgata 95, der Perspektivet museum held hus nå. Der finst ei lita, permanent Cora Sandel-utstilling. Ho budde så mange år i Frankrike, før ho flytta til Sverige i 1921, og budde der i mange år. Ho var ein norsk forfattar som levde det meste av livet sitt utanlands, i Frankrike og i Sverige.
I unge år prøvde Fabricius å etablera seg som kunstnar. I eit år gjekk ho på målarskule hjå Harriet Backer i Oslo, men då mor hennar døydde i 1903 måtte ho reise attende til Tromsø for å ta seg av småsyskena sine. 25 år gamal drog ho igjen ut for å gå på målarskule, denne gongen til Paris, og ho kom til å bu i Frankrike i 15 år. Under opphaldet i Frankrike byrja ho å skriva reiseskildringar og noveller, mange av dei vart publiserte i det radikale tidsskriftet Mot Dag. Målarvirket gav ho opp etter at første verdskrigen tok slutt, då hadde ho gifta seg og fått ein son.
Ho debuterte som forfattar då ho var 46 år, i samband med skilsmålet frå mannen, den svenske skulptøren Anders Jönsson. Alberte og Jakob (1926) vart den fyrste i ein trilogi med delvis sjølvbiografiske romanar. Saman med Alberte og friheten (1931) og Bare Alberte (1939) var dette hennar store litterære verk. Forfattarskapen hennar bestod elles mykje av noveller, i tillegg til romanane Kranes Konditori og Kjøp ikke Dondi.
På tross av stor litterær suksess skjulte Fabricius seg bak psevdonymet sitt og levde eit ganske tilbaketrekt liv.
Diktverk
Cora Sandel brukte fleire element frå sitt eige liv i forteljingane ho skreiv. Ho tok særleg opp korleis maktpersonar gjerne overkøyrte barn og unge, og viste særleg eldre kvinner som dei som heldt yngre kvinner nede.
Omsetjingar
Alle bøkene hennar vart også utgitt på svensk ganske parallelt med dei norske versjonane. I tillegg har dei vorte omsette til mellom anna dansk, finsk, engelsk, nederlandsk, russisk, italiensk og tysk.
Liberal sosialisme
Liberal sosialisme betyr å vere sosialist i økonomiske spørsmål, liberal i spørsmål om staten og individet.
Viktige bidrag til liberal tenking sidan 1970 har kome frå venstreliberale tenkjarar som John Rawls og Jürgen Habermas.
Liberale sosialistar hevdar at skatt, omfordeling og makt til dei tilsette ikkje er illiberalt, men heller føresetnader for reell fridom for alle. Fridomen til å realisere draumane sine kan ikkje berre vere for dei rike.
Danderyds kommun
Danderyd (Danderyds kommun) er ein kommune i Stockholms län i Sverige. Folketalet er 31 171. Administrasjonssenteret i kommunen er Djursholm.
American Broadcasting Company
American Broadcasting Company eller ABC er eit av dei fire største kringkastingsselskapa i USA. Selskapet er eigd av The Walt Disney Company.
Liberal sosialisme
Ein må ifølgje liberal sosialisme supplere dei sosialistiske kjerneideane med sentrale liberale innsikter. Ein sosialistisk marknadsøkonomi, eller ein vidareutvikla blandingsøkonomi der mange av bedriftene er medarbeidareigde, kan etter liberale sosialistar sitt syn vere ein god idé.
I Dovregubbens hall
I Dovregubbens hall er eit musikkstykke, Opus 23, komponert av Edvard Grieg for skodespelet Peer Gynt av Henrik Ibsen. Det hadde premiere i Oslo den 24. februar 1876. Det vart seinare trekt ut som det siste stykket av Peer Gynt, Suite No. 1, Op. 46.) Sjølv om framføringa av heile stykket berre varer to og eit halv minutt, har det eit lett gjenkjenneleg tema som har gjeve stykket eit ikonstatus i popkulturen.
Peer Gynt er eit eventyr skrive på rim som fortel soga om Peer. Sekvensen som er skildra musikalsk i I Dovregubbens hall er når Peer snik seg inn i slottet til Dovregubben. Stykket skildrar så korleis Peer prøver å rømme frå Dovregubben og trolla hans.
Musikken
Det kjende temaet, skriven i H-moll, går slik:
Det enkle temaet startar sakte og roleg i dei lågaste registera til orkesteret. Det vert først spelt av celloar og fagottar, som uttrykker Peer Gynt som listar seg avgarde. Temaet vert gjenteke men endra litt kvar gong med eit par forskjellige stigande tonar og så transponert opp til ein rein kvint (til fissdur) og spelt på forskjellige instrument: desse er trolla til Dovregubben.
Liberal sosialisme
I mange spørsmål er venstresida i eit land som Noreg faktisk meir liberal enn delar av høgresida, det gjeld til dømes spørsmålet om statskyrkjeordninga, kristne føremålsparagrafar og kjønsnøytral ekteskapslov.
Kjelde
[http://www.dagogtid.no/nyhet.cfm?nyhetid=1540 Dag og Tid 19. juni 2009]
I Dovregubbens hall
Musikken
Dei to instrumentgruppene går så inn og ut av forskjellige oktavar og «kolliderer» til slutt med kvarandre i same tonehøgd. Trolla har då oppdaga Peer og jagar etter han. Tempoet aukar gradvis opp til ein prestissimo-finale og musikken vert gradvis høgare og meir melodisk.
Dovregubben sjølv tordnar inn i det musikalske bilete og møter Peer, som raskt spring den andre vegen. Dette kan ein høyre som lange rekkjer diatoniske steg, med korte, stille augneblink mellom når Dovregubben leitar etter Peer som har gøymd seg. Peer vert til slutt oppdaga og musikken vert på sitt høgaste og raskaste når han spring ut av grotta. Ei rekkje cymbalar og pauker kjem så inn og dei andre instrumenta vert stille. Fjellet raser saman og tar truleg livet av alle trolla som hadde jaga etter Peer. Stykket endar, både musikalsk og teatralsk, med å gå tilbake til det tonisk og endar på ein H-moll-akkord, som uttrykker at Peer klarte å rømme.
Stykket i popkulturen
Temaet er spelt av mange artistar opp gjennom åra. Nokre av desse er:
Danderyds kommun
Tettstader
Danderyd kommune har tre tettstader. Innbyggjartalet i tabellen er per 31. desember 2005.
Lauparlægda
Lauparlægda er eit fjell på 1253 moh. som ligg i Møre og Romsdal fylke, på grensa mellom Sunnmøre og Romsdal. Det ligg mellom kommunane Ørskog i vest og Vestnes i nordaust. Sett frå Vaksvika i Ørskog viser fjellet seg som ein avrunda fortopp med den spissare Lauparen stikkande litt opp bak. Namnet tyder også noko slikt som ein lågare fortopp til Lauparen. Ved Romsdalsfjorden vert fjellet kalla «Sunnmørslauparen» fordi det ligg vest for Lauparen. Dette namnet kan vise til ei oppfatning om at grensa mellom bygdene går mellom dei to fjelltoppane, men karta viser at grensa går frå den eine toppen til den andre. Å nå toppen er enkelt frå vest og sørvest, men mykje ur der det er minst bratt.
1978
1978 (romartal MCMLXXVIII) var eit normalår som byrja på ein sundag i den gregorianske kalenderen.
Spitsbergen
Spitsbergen (tidlegare Vestspitsbergen) er den største øya i øygruppa Svalbard i Nordishavet. Øya har eit areal på 37 673 km², og er med det den største øya i Kongeriket Noreg, meir enn ti gonger så stor som Hinnøya, den største øya langs norskekysten. Omlag 58,5 % av øya er isdekt.
Øya vart oppdaga av nederlendaren Willem Barents i 1596, og han gav øya namn. Namnet gav han fordi det var så mange høge, spisse fjell der. Namnet Spitsbergen vart tidlegare nytta om heile øygruppa Svalbard. Ho er om lag 450 km lang og mellom 40 og 225 km brei. Sidan Spitsbergen ligg langt innanfor polarsirkelen har ho midnattssol frå seint i april til seint i august. Frå rundt 26. oktober til rundt 15. februar er det mørketid.
Historie
Namnet på Spitsbergen vart gjeve av den nederlandske oppdagaren Willem Barents, som oppdaga øya då han leitte etter Nordaustpassasjen i 1596. Øygruppa kan derimot ha vore kjend for russiske pomorar på jakt så tidleg som på 1300- eller 1400-talet, men ein har ikkje funne spor etter dette folket frå før 1600-talet. Pomorane konkluderte med at dei hadde funne ein del av Grønland og kalla området Grumant (Грумант). Namnet Svalbard er fyrst nemnt i islendingesogene frå 900- og 1000-talet, men dei kan òg referere til Jan Mayen eller Grønland.
Spitsbergen er ein av tre busette øyar i øygruppa og med heimel i Svalbardtraktaten kan alle signaturstatar slå seg ned på øygruppa. For tida er det berre Noreg og Russland som nyttar seg av denne retten. Den største busetnaden på Spitsbergen er den norske Longyearbyen, medan den nest største er den russiske kolgruvebyen Barentsburg. Nederlendarane selde rettane til byen til det sovjetiske gruveselskapet Arktikugol i 1932. Andre busetnader på øya er dei tidlegare russiske gruvebyane Grumantbyen og Pyramiden (fråflytt i høvesvis 1961 og 1998), ein polsk forskingsstasjon ved Hornsund og den avsidesliggjande nordlege busetnaden Ny-Ålesund.
På grunn av dyreliv og havstraumar slo tidlege kvalfangstekspedisjonar til Svalbard hovudsakleg seg ned på Vestspitsbergen og øyane utanfor kysten.
Kvadehuksletta, på Vest-Spitsbergen, er kjend for sine unike steinformasjonar, inkludert særs sirkelforma steinar og labyrintliknande mønster. Ein meiner desse formasjonane kjem av telehiv.
Edgeøya ligg søraust for Spitsbergen. Denne øya er ikkje busett og er den største delen av Søraust-Svalbard naturreservat og har isbjørn og reinsdyr.
Allierte soldatar var stasjonert på øya i 1941 for å hindre at Nazi-Tyskland skulle okkupere øyane. Øyane vart offisielt lagt til Noreg i 1920-åra, men landet kom inn under tysk okkupasjon i 1940. Dei fleste innbyggjarane på øya var russarar (Sovjetunionen hadde ein ikkje-åtaksavtale med Tyskland fram til 22. juni 1941). Storbritannia og Canada sendte militære styrkar til øya for å øydeleggje installasjonane og hindre tyskarane frå å okkupere ho.
Frøkvelv
Den norske regjeringa bygde eit frøkveld for å lagre frø frå så mange planter i verda som råd. Kvelvet består av ein 120 meter lang tunnel på Spitsbergen med ein naturleg temperatur på -6 °C. Frøa ligg lagra i to åtskilde kveld i enden av tunnelen med ein temperatur på -18 °C.
Kahlenberg
Kahlenberg er eit fjell på 484 moh. som ligg i Döbling i Wien i Austerrike. Fjellet ligg i nordaustenden av Alpane, aust for Leopoldberg og vest for Hermannskogel og Reisenberg. Kahlenberg er ein del av naturområdet Wienerwald, og er eit populært utfluktsmål for dagsturar frå Wien. Frå toppen kan ein sjå utover heile byen og delar ar Niederösterreich.
Slaget ved Wien i 1683, på tysk kalla Schlacht am Kahlenberg, vart utkjempa ved dette fjellet.
Ekmanfjorden
Ekmanfjorden er ein fjordarm frå Nordfjorden på Spitsbergen i øygruppa Svalbard. Han er om lag 20 km lang, og går nordover vest for Dicksonfjorden, mellom dei ligg Kapp Wærn.
Kjelde
Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
Vakh
Vakh (russisk Вах) er ei elv på Den vestsibirske sletta i Khanty-Mansia i Russland og ei av sideelvane til Ob frå høgre. Elva er 964 km lang og har eit nedslagsfelt på. Elva har ei middelvassføring på 504 m³/s.
Elva spring ut nær vasskiljet mellom Ob, Jenisej og Taza, og renn gjennom eit område med myrlendt taiga. Dei største sideelvane hennar er Kulynigol, Sabun og Kolikegan frå venstre og Bolsjoj Megtygegan frå høgre. Vakh munnar ut i Ob 10 km ovanfor Nizjnevartovsk.
Hangarskip
Hangarskip er krigsskip med start- og landingsbane for fly, og støttefunksjonar for luftfartøy. I prinsippet fungerer dei som flytande flystasjonar, og kan såleis brukast ved krigføring i område der ein ikkje har eigne basar.
Ni land har i dag hangarskip: USA, Frankrike, India, Russland, Spania, Brasil, Italia, Thailand og Storbritannia
The Walt Disney Company
The Walt Disney Company (som regel forkorta til Disney) er eit av verdas største medie- og underhaldningsføretak. Det vart grunnlagt som eit animasjonsstudio i 1923 av Walt Disney og bror hans Roy Oliver Disney. Det er i dag USA sitt nest største mediekonsern. Selskapet har sitt hovudkvarter i Burbank i California.
Hamar–Grundsetbanen
Hamar–Grundsetbanen vart vedtatt av Stortinget den 3. september 1857 saman med Kongsvingerbanen og Trondhjem–Størenbanen som Noregs første statsbanar. Vedtaket i 1857 gjaldt rettnok berre strekninga Hamar-Elverum og med endestasjon på Glommas austre breidd i Elverum. Den 7. oktober 1859 vedtok Stortinget at banen istaden skulle halde fram langs vestre breidd av Glomma opp til Grundset, ca. 6 km nord for Elverum. Banen vart bygd smalspora (1067 mm sporvidde) og vart opna 23. juni 1862.
Grundsetbanen er den sørlegaste delen av Rørosbanen. Alt i 1871 vart Grundset-Aamotbanen bygd. Stasjonsbygningen på Grundset vart samstundes flytta til den nye endestasjonen på Rena.
Eric Addo
Eric Addo, er ein ghanesisk fotballspelar som har spela for Roda i nederlandsk Eredivisie, og for det ghanesiske landslaget.
Addo drog til Europa og Club Brugge i Belgia i 1996, som 18-åring. I 1997/98-sesongen, då Club Brugge vann serien i Belgia, vart han kåra til årets unge spelar i Belgia og årets spelar i Ghana. Han vann òg den belgiske ibenholt-skoen, ein pris for beste afrikanske spelar i den belgiske ligaen. Sommaren 1999 gjekk han til PSV i Nederland, men dei første tre åra der var han for det meste skada eller innbytar. Han vart lånt ut til Roda i to år, før han endeleg vart fast på laget då PSV vann serien i Nederland i 2006. PSV vann serien seks gonger i dei ti åra Addo var i klubben. I oktober 2007 vart Addo utestengd i fire kampar av UEFA etter å ha spytta på ein Fenerbahçe-spelar under ein Meisterliga-kamp. I juni 2009 gjekk han over til Roda på permanent basis, og skreiv under på ein toårskontrakt med klubben.
Addo fekk sjansen til å representera Belgia sitt landslag i 1998, men valde i staden å spela for fødelandet, Ghana. Etter å ha spelt i Afrikameisterskapen i 1998 for Ghana, var han ute av landslaget i seks år. I 2006 var han i troppen til fotball-VM, der han spelte alle Ghana sine fire kampar.
Hjortedyr
Hjortedyr (Cervidae), stundom også kalla cervidar, er ei gruppe sky og varsame klauvdyr som varierer i storleik frå rundt 6-8 kg (sørleg pudu) til over 800 kg (elg). Det finst om lag 44 ulike nolevande artar, fordelt på 17 slekter i fire underfamiliar.
Fylkesveg 269 i Hordaland
Fylkesveg 269 i Hordaland går mellom Langemyrane og Steinestø kai i Bergen kommune. Vegen har ei lengd på 1,4 km.
Indierock
Indie-rock er ei forkorting for «independent rock». Namnet har blitt noko utvatna etter det oppstod, då det opphavleg sikta til ein eller fleire musikkstilar utgitt på frittståande plateselskap. I dag kan ein finne musikk med liknande kjenneteikn, som er utgitt på store dotterselskap.
Blant dei mest vanlege kjenneteikn er såkalla 'low fidelity'-lyd, dvs. at kostnadene med det tekniske produksjonsutstyret er låge. Eit døme er det amerikanske bandet Giant Sand. Band som Sonic Youth og Pixies vert ofte ned som forløparane til indie-rocken.
Dicksonfjorden
Dicksonfjorden er ein fjordarm frå Nordfjorden på Spitsbergen i øygruppa Svalbard. Fjorden er om lag 30 km lang. Han går nordover aust for Ekmanfjorden, mellom dei ligg Kapp Wærn. Det er grunnflak og vanskelege tilhøve i fjorden, og munningen kan lett bli blokkert av is når det er is i Nordfjorden. Dicksonfjorden blir derfor rekna som vanskeleg å ferdast i.
Emindalen
Emindalen er ein dal på grensa mellom Kina og Kasakhstan som dekkjer eit område på vel 65 000 kvadratkilometer.
Han har eit økosystem som hovudsakleg består av grassletter og stepper med to saltsjøar og tempererte fjell.
Alakol og Sasykkol er to innsjøar i området der to sjeldne fugleartar held til, krøllpelikan og mongolhettemåsen.
Kazym
Kazym (russisk Казы́м) er ei elv på Den vestsibirske sletta i Khanty-Mansia i Russland og ei av sideelvane til Ob frå høgre. Elva er 659 km lang og har eit nedslagsfelt på. Elva har ei middelvassføring på 267 m³/s.
Byen Belojarskij ligg ved Kazim.
Det zimbabwiske flagget
Det zimbabwiske flagget er delt i sju vassrette striper med ein kvit, svarkanta trekant på venstre side. I denne finst ei femtakka raud stjerne med ein gul zimbabwefugl oppå. Zimbabwe tok i bruk flagget som nasjonalflagg den 18. april 1980.
Symbolikk
Zimbabwefuglen er eit symbol for landet, etter ein statue som vart funnen i ruinane av Store Zimbabwe. Fuglen står for Zimbabwe si historie, medan den raude stjerna under symboliserer kampen for sjølvstende.
Flagget bruker panafrikanske fargar. Den offisielle tydinga av fargane i flagget er elles:
Historikk
Flaggan bygger på det sjølvstenderørsla ZANU (Zimbabwe African National Union) nytta under kampen mot den rhodesiske regjeringa på 1970-talet.
Tidlegare brukte Sør-Rhodesia, som mange andre britiske koloniar, orlogsflagget Blue Ensign som grunnlag for sitt flagg. Då utbrytarrepublikken Rhodesia blei til i 1964 brukte ein eit flagg med lyseblå duk som bygde på flagget til det britiske flyvåpenet. 11. november 1968 bytta ein flagget ut med eit grønt og kvitt flagg utan britiske symbol.
Melvilleøya
Melvilleøya er eit namn ein finn på fleire øyar:
TV1000 Nordic
TV1000 Nordic er ein fjernsynskanal som er kringkasta av Viasat, og sender filmar frå dei nordiske landa.
229 Adelinda
229 Adelinda er ein stor, mørk ytre hovudbelteasteroide. Han er klassifisert som ein C-type-asteroide og er sannsynlegvis samansett av enkle karbonsambindingar.
Han er ein del av Cybele-familien og sannsynleg i 4:7 baneresonans med Jupiter.
Han blei oppdaga av Johann Palisa 22. august 1882 i Wien.
Asteroiden blei namnsett etter Agathe, dottera til astronomen Theodor von Oppolzer.
Referansar
Lista de asteroidi
Den kasakhstanske steppa
Den kasakhstanske steppa eller Den kirgiskske steppa er eit vidstrekt område med opne grassletter nord i Kasakhstan og i delar av Russland. Ho strekkjer seg vest til Den pontisk-kaspiske steppa og aust til Emindalen og dannar ein del av Den eurasiatiske steppa.
Geografi
Steppa strekkjer seg meir enn 2 200 km frå området aust for Den kaspiske senkinga og nord for Aralsjøen, heilt til Altajfjella. Ho er den største tørre steppa på jorda og dekkjer om lag 804 500 km². Den kasakhstanske steppa ligg sør for Uralfjella, som ofte vert rekna som grensa mellom Europa og Asia. Mykje av steppa vert rekna som anten halvørken eller ørken. Det turanske låglandet ligg i den sørvestlege delen av steppa, men høgda aukar generelt austover og nordover på steppa, med eit par unntak.
Den pontisk-kaspiske steppa ligg vest i vest og nordvest. I nord og nordaust ligg Den kasakhstanske skogssteppa, ein økoregion med treklynger av furu på grasslettene som dannar ein overgang mellom Den kasakhstanske steppa og skogane i Sibir. I sør ligg økoregionane Den kasakhstanske halvørkenen og Det kaskhstanske høglandet. Koktsjetav-massivet nord i sentrale delar av Kasakhstan ligg som eit isolert området i Det kasakhstanske høglandet og stikk seg opp frå den omliggande steppa.
Finske deltakarar under vinter-OL 2006
Det var til saman 93 finske deltakarar i vinter-OL i Torino 2006. Av dei var 31 kvinner og 62 menn. Troppen vart offentleggjort 25. januar 2006.
Den kasakhstanske steppa
Klima
Regionen får om lag 200 til 400 mm regn i løpet av eit år med mest nedbør i dei nordlege områda av steppa. Middeltemperaturen i juli varierer frå 20 °C til 26 °C og i januar frå -12 °C til -18 °C. Klimaet kan samanliknast med den kanadiske prærien. Stundom kan særs kraftige vind feie over slettene.
Plante- og dyreliv
På grunn av lite nedbør er det særs få tre på steppa, som hovudsakleg består av grassletter og store sanddekte område.
Av dyr som ein kan finne på steppa er saigaantilope, sibirsk rådyr, ulv, rev og grevling.
Folk
Dei vestlege områda av Den kasakhstanske steppa er særs tynt folkesett med mellom to og tre menneske per kvadratkilometer. Lenger aust på steppa aukar folketettleiken til mellom fire og sju menneske per kvadratkilometer. Kasakstanarane utgjer majoriteten av innbyggjarane i området. Russland leiger om lag 7 360 km² av sletta i dei sørlege områda av steppa for den eldste romhamna i verda, Kosmodrom Bajkonur.
Samlekortspel
Samlekortspel (engelsk: collectible card games (CCG), trading card games (TCG) og customizable card games) er spel som brukar ulike samlekort. Slike spel blir spelt av to eller fleire spelarar. Kjende samlekortspel er blant anna: Magic: The Gathering, Pokémon, Harry Potter og Dragon Ball Z.
Victor Nsofor Obinna
Victor Nsofor Obinna er ein nigeriansk fotballspelar som i 2011/12-sesongen spela for Lokomotiv Moskva i den russiske toppdivisjonen, og for det nigerianske landslaget.
Obinna drog til Italia og Chievo som 18-åring i 2005. Han spelte for Chievo til 2008, dei to første åra i Serie A og det siste i Serie B. I 2008 gjekk han over til Inter. Etter éin sesong, der Inter vann Serie A, men Obinna ikkje spelte fast på førstelaget, vart han lånt ut til Málaga for 2009/10-sesongen.
Obinna har spelt for Nigeria sitt A-landslag sidan 2005. Han var med på å ta sølvmedalje med Nigeria i sommar-OL i 2008.
Petroecuador
Petroecuador er ei vidareføring av det tidlegare la Corporación Estatal Petrolera Ecuatoriana (CEPE) skipa i juni 1972 då staten tok sterkare nasjonal kontroll over petroleumsverksemd og kommersialisering av hydrokarbon i Ecuador. Det nye Petroecuador vart eit sjølvstyrt selskap med skyldnad for forvaltningsoppgåver og operative oppgåver i petroleumsverksemda. Dei skulle frå no av finansiere seg sjølv ved å ta 10 % av all profitt, medan opphavlege CEPE vart finansiert gjennom årlege statlege løyvingar.
Petroecuador er morselskap for fleire dotterselskap, dei tre største er:
Operatørskapet for oljerøyrleidninga Sistema Oleducto Trans-Ecuatoriano (SOTE) er òg under Petroecuador sitt ansvarsområde. Vidare har selskapet ei statleg forvaltingsoppgåve i å administrere tilbydarprosessane for leiteløyve og konsesjonar for å produsere petroleum.
Storfjordens Venner
Gardar Storfjordens Venner har arbeidd med å halde ved like: I 1989 fekk Storfjordens Venner overdrege eigedomsretten til garden Ytste Skotet. Denne garden vert dreven av Stiftinga Ytste Skotet saman med Sunnmøre Museum. Storfjordens Venner har eigne dugnadslag som har ansvar for vedlikehald og rydding.
Storfjordens Venner skipar kvart år til til storfjordstemne på ein av dei fråflytte gardane.Her vert det halde kontakt med medlemmene og andre kultur- og historieinteresserte. Ein viktig del av programmet er å gi deltakarane kjennskap til historia til stemnegarden. Storfjordstemna har stor oppsluttning. Fleire hundre menneske møter fram, sjølv på gardar med vanskeleg tilkomst.
Storfjordens Venner har ved fleire høve vorte heidra for arbeidet dei gjer:
Asgeir Kvernberg er leiar for Storfjordens Venner (2011).
Langenlois
Langenlois er ein by og ein kommune i Krems-Land i forbundslandet Niederösterreich i Austerrike. Kommunen har ei flatevidd på 66,9 km² og i kring 7 600 ibuarar. Byen Langenlois ligg 219 meter over havet.
Indie
Indie er ei forkorting for engelske independent, som tyder 'uavhengig'. I utgangspunktet var indie eit namn på musikk av artistar som gav ut musikken sin på uavhengige plateselskap, eller ikkje på plateselskap i det heile. Eit uavhengig plateselskap (indie record label) er eit selskap som ikkje høyrer til eit stort selskap (Virgin er eit stort selskap, medan Creation er uavhengig, for å ta eit døme.).
Ulik bruk av omgrepet «indie»
I utgangspunktet vart indie brukt utelukkande om band som gav ut musikken sin på små selskap, og omfatta såleis mange ulike musikksjangrar eller typar av musikk. Med tida har indierock, indiepop og indiejazz, eller berre indie, blitt eigne sjangrar utan at artistane treng å vere knytt til små plateselskap. På 1980-talet vart namna indie og alternativ rock brukt om kvarandre om rock som ikkje var kommersiell, eller som følgde andre retningar enn det som var vanleg på den tida. Utover 1990-talet vart indie dratt opp av undergrunnen ved hjelp av store band som Nirvana og Pearl Jam.
Langenlois
Langenlois er vidkjend for sine vinmarker og sin vinproduksjon.
Indie
Ulik bruk av omgrepet «indie»
Av fleire grunnar er det vanskeleg å definere sjangeren indie musikalsk. Når det gjeld indierock og indiepop, er musikken hovudsakleg gitardriven, og kan omfatte andre sjangrar som britpop, madchester, tweepop, emo og grunge. Band som ofte vert nemnde i samband med indie-sjangeren er USA-amerikanske Pixies og britiske The Smiths.
Band
Dette er eit utval av band som har blitt omtalte som indie, uansett kva slags selskap dei er på. Mange av desse kan ein nok også finna under andre sjangrar.
The Yellow Rose of Texas
«The Yellow Rose of Texas» er ein tradisjonell amerikansk folkesong. Medlemmar av Western Writers of America valde songen som ein av dei 100 beste western-songane gjennom tidene. Det er blitt spelt inn fleire versjonar av songen, mellom andre av Elvis Presley og Mitch Miller.